Aanvallers net so weer vrygelaat | Netwerk24
Riaan van Zyl van die Ratlou- plaaswag in Noordwes is moedeloos. Foto: Suzanne Venter
Boere se frustrasie met die strafregstelsel is die afgelope week grafies geïllustreer toe die klagte teen vier vermeende plaasaanvallers in Noordwes laat vaar is twee dae nadat hulle glo 'n plaasvoorman met 'n mes aangeval het.
Die voorman – wat nie geïdentifiseer wil word nie – is Dinsdag, op dieselfde dag dat gefrustreerde boere die hofgebou in Senekal bestorm het, met 'n mes aangeval toe hy vermeende veediewe op 'n plaas sowat 60 km van Stella gekonfronteer het.
Riaan van Zyl (57), bestuurder van die Ratlou-plaaswag en self 'n boer in die omgewing, sê gelukkig kon hulle, met die hulp van plaaslike boere, die vier verdagtes blitsvinnig vastrek. Donderdag is die aanklagte teen hulle egter in die plaaslike landdroshof laat vaar en hulle is vrygelaat.